મેચની પાંચમી મિનિટે જ કિરેન ટ્રિપિયરની જોરદાર ફ્રી કિકથી ગોલ થયો હતો અને ઇંગ્લેન્ડને શાનદાર શરૂઆત કરીને 1-0ની સરસાઇ મેળવી લીધી હતી. આ પછી બીજા હાફમાં ક્રોએશિયા ત્રાટકયું હતું અને 68મી મિનિટે ડેનિયલ સુબેસિચે ગોલ કરીને સ્કોર 1-1ની બરાબરી પર લાવી દીધો હતો. વિશ્વ કપના સેમિ ફાઈનલમાં 18 મોકા પર ફકત એવું બીજીવાર બન્યું છે કે હાફ ટાઇમ સુધી સરસાઇ મેળવનાર ટીમને હાર સહન કરવી પડી હોય. આ પહેલા 1990ના વર્લ્ડ કપના સેમિ ફાઇનલમાં ઇટાલીની ટીમ સરસાઇ મેળવ્યા બાદ આર્જેન્ટિના સામે હારી હતી.